CELEX: 32012R0610
Language: hr
Date: 2012-07-09 00:00:00
Title: Uredba Komisije (EU) br. 610/2012 od 9. srpnja 2012. o izmjeni Uredbe (EZ) br. 124/2009 od 10. veljače 2009. o određivanju najviših dopuštenih količina kokcidiostatika ili histomonostatika u hrani koji su posljedica neizbježnog prenošenja tih tvari u neciljnu hranu za životinje  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               275
            
         32012R0610
   
               L 178/1
            
            
               SLUŽBENI LIST EUROPSKE UNIJE
            
            
               09.07.2012.
            
         
      UREDBA KOMISIJE (EU) br. 610/2012
   od 9. srpnja 2012.
   o izmjeni Uredbe (EZ) br. 124/2009 od 10. veljače 2009. o određivanju najviših dopuštenih količina kokcidiostatika ili histomonostatika u hrani koji su posljedica neizbježnog prenošenja tih tvari u neciljnu hranu za životinje
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontrolu kontaminanata u hrani (1), a posebno njezin članak 2. stavak 3.,
   budući da:
   
               (1)
            
            
               Uredbom Komisije (EZ) br. 124/2009 od 10. veljače 2009. o određivanju najviših dopuštenih količina kokcidiostatika ili histomonostatika u hrani koji su posljedica neizbježnog prenošenja tih tvari u neciljnu hranu za životinje (2) određene su najviše dopuštene količine za neke kokcidiostatike i histomonostatike, kako bi se osiguralo pravilno funkcioniranje unutarnjeg tržišta i zaštitilo javno zdravlje.
            
         
               (2)
            
            
               Najveće dopuštene količine moraju se stalno prilagođavati kako bi se uzela u obzir nova znanstvena i tehnička dostignuća te promjene najvećih dopuštenih količina rezidua utvrđenih za određenu hranu u okviru Uredbe (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla (3) ili u okviru Uredbe (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (4).
            
         
               (3)
            
            
               U okviru Uredbe (EZ) br. 470/2009, Provedbenom uredbom Komisije (EU) br. 86/2012 od 1. veljače 2012. o izmjeni Priloga Uredbi (EZ) br. 37/2010 o farmakološki aktivnim tvarima i njihovoj klasifikaciji u pogledu najvećih dopuštenih količina rezidua u hrani životinjskog podrijetla u vezi s tvari lasalocid (5), određene su najveće dopuštene količine za lasalocid natrij u hrani životinjskog podrijetla koja potječe od vrste goveda. Stoga odredbe u pogledu lasalocid natrija treba izmijeniti.
            
         
               (4)
            
            
               Na raspolaganju su nove tehničke spoznaje, to jest znanstvene studije o omjeru prijenosa maduramicina iz hrane za životinje u jaja kokoši nesilica. Te studije pokazuju da hrana za kokoši nesilice koja zbog križnog onečišćenja sadrži maduramicin, ali ispod najveće dopuštene količine, rezultira količinama maduramicina u jajima višim od trenutačno najvećih dopuštenih količina. U skladu sa zaključcima iz mišljenja EFSA-e o križnom onečišćenju neciljne hrane za životinje maduramicinom (6) i sa znanstvenim mišljenjem o sigurnosti i učinkovitosti maduramicin amonija za piliće za tov (7), ove više količine ne rezultiraju značajnim rizikom za zdravlje potrošača. Stoga je primjereno na odgovarajući način izmijeniti odredbe u pogledu maduramicina.
            
         
               (5)
            
            
               Uvjeti za odobrenje nikarbazina i diklazurila kao dodataka hrani za životinje izmijenjeni su Uredbom Komisije (EU) br. 857/2010 od 5. listopada 2010. o odobravanju dodatka hrani za životinje na razdoblje od 10 godina (8) i Uredbom Komisije (EU) br. 169/2011 od 23. veljače 2011. o odobrenju diklazurila kao dodatka hrani za biserke (9). Radi toga su u Prilogu Uredbi (EZ) br. 124/2009 potrebne značajne promjene u pogledu najveće dopuštene količinu za nikarbazin i manje promjene za diklazuril. U skladu sa zaključcima iz mišljenja EFSA-e o križnom onečišćenju neciljne hrane za životinje nikarbazinom (10) i sa znanstvenim mišljenjem o sigurnosti i učinkovitosti nikarbazina za piliće za tov (11), predložene najveće dopuštene količine za nikarbazin u hrani radi neizbježnog prenošenja u neciljnu hranu za životinje ne rezultiraju značajnim rizikom za zdravlje potrošača. Stoga je primjereno na odgovarajući način izmijeniti odredbe u pogledu diklazurila i nikarbazina.
            
         
               (6)
            
            
               Uredbu (EZ) br. 124/2009 trebalo bi stoga na odgovarajući način izmijeniti.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog. Uredbi (EZ) br. 124/2009 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. srpnja 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 37, 13.2.1993., str. 1.
   
      (2)  SL L 40, 11.2.2009., str. 7.
   
      (3)  SL L 152, 16.6.2009., str. 11.
   
      (4)  SL L 268, 18.10.2003., str. 29.
   
      (5)  SL L 30, 2.2.2012., str. 6.
   
      (6)  Mišljenje Znanstvenog vijeća za onečišćivače u prehrambenom lancu, dano na zahtjev Europske komisije, o križnom onečišćenju neciljne hrane za životinje maduramicinom odobrenim za primjenu kao dodatak hrani za životinje, EFSA Journal (2008), 594, 1-30 Dostupno na internetu na: http://www.efsa.europa.eu/en/efsajournal/doc/594.pdf.
   
      (7)  Vijeće EFSA-e o dodacima i proizvodima ili tvarima koje se upotrebljavaju u hrani za životinje (FEEDAP); Znanstveno mišljenje o sigurnosti i učinkovitosti preparata Cygro® 10G (maduramicin amonij α) za piliće za tov. EFSA Journal 2011;9(1):1952. [2 pp.]. doi:10.2903/j.efsa.2011.1952. Dostupno na Internetu na: www.efsa.europa.eu/efsajournal.
   
      (8)  SL L 263, 6.10.2010., str. 4.
   
      (9)  SL L 49, 24.2.2001., str. 6.
   
      (10)  Mišljenje Znanstvenog vijeća za onečišćivače u prehrambenom lancu, dano na zahtjev Europske komisije, o križnom onečišćenju neciljne hrane za životinje nikarbazinom odobrenim za upotrebu kao dodatak hrani za životinje, EFSA Journal (2008), 690, 1-34. Dostupno na internetu na: http://www.efsa.europa.eu/en/efsajournal/doc/690.pdf.
   
      (11)  Vijeće EFSA-e o dodacima i proizvodima ili tvarima koje se upotrebljavaju u hrani za životinje (FEEDAP); Znanstveno mišljenje o sigurnosti i učinkovitosti Kofforgana (nikarbazin) kao dodatka hrani za piliće za tov. EFSA Journal 2010; 8(3):1551. [40 pp.]. doi:10.2903/j.efsa.2010.1551. Dostupno na Internetu na: www.efsa.europa.eu.
   PRILOG
   Prilog Uredbi (EZ) br. 124/2009 mijenja se kako slijedi:
   
               1.
            
            
               Navod br. 1 o lasalocid natriju zamjenjuje se sljedećim:
               
                           
                                       „1.
                                    
                                    
                                       Lasalocid natrij
                                    
                                 
                        
                           Hrana životinjskog podrijetla, koja potječe od životinjskih vrsta osim peradi i goveda:
                        
                        
                            
                        
                     
                           
                                       —
                                    
                                    
                                       mlijeko,
                                    
                                 
                        
                           1
                        
                     
                           
                                       —
                                    
                                    
                                       jetra,
                                    
                                 
                        
                           50
                        
                     
                           
                                       —
                                    
                                    
                                       bubreg,
                                    
                                 
                        
                           20
                        
                     
                           
                                       —
                                    
                                    
                                       ostala hrana.
                                    
                                 
                        
                           5”
                        
                     
         
               2.
            
            
               Navod br. 6 o maduramicinu zamjenjuje se sljedećim:
               
                           
                                       „6.
                                    
                                    
                                       Maduramicin
                                    
                                 
                        
                           Hrana životinjskog podrijetla, koja potječe od životinjskih vrsta osim pilića za tov i pura:
                        
                        
                            
                        
                     
                           
                                       —
                                    
                                    
                                       jaja,
                                    
                                 
                        
                           12
                        
                     
                           
                                       —
                                    
                                    
                                       ostala hrana.
                                    
                                 
                        
                           2”
                        
                     
         
               3.
            
            
               Navod br. 10 o nikarbazinu zamjenjuje se sljedećim:
               
                           
                                       „10.
                                    
                                    
                                       Nikarbazin
                                       (rezidua: 4,4’-dinitrokarbanilid (DNC))
                                    
                                 
                        
                           Hrana životinjskog podrijetla, koja potječe od životinjskih vrsta osim pilića za tov:
                        
                        
                            
                        
                     
                           
                                       —
                                    
                                    
                                       jaja,
                                    
                                 
                        
                           300
                        
                     
                           
                                       —
                                    
                                    
                                       mlijeko,
                                    
                                 
                        
                           5
                        
                     
                           
                                       —
                                    
                                    
                                       jetra,
                                    
                                 
                        
                           300
                        
                     
                           
                                       —
                                    
                                    
                                       bubreg,
                                    
                                 
                        
                           100
                        
                     
                           
                                       —
                                    
                                    
                                       ostala hrana.
                                    
                                 
                        
                           50”
                        
                     
         
               4.
            
            
               Navod br. 11 o diklazurilu zamjenjuje se sljedećim:
               
                           
                                       „11.
                                    
                                    
                                       Diklazuril
                                    
                                 
                        
                           Hrana životinjskog podrijetla, koja potječe od životinjskih vrsta, osim pilića za tov, pura za tov, biserki, kunića za tov i rasplod, preživača i svinja:
                        
                        
                            
                        
                     
                           
                                       —
                                    
                                    
                                       jaja,
                                    
                                 
                        
                           2
                        
                     
                           
                                       —
                                    
                                    
                                       jetra i bubreg,
                                    
                                 
                        
                           40
                        
                     
                           
                                       —
                                    
                                    
                                       ostala hrana.
                                    
                                 
                        
                           5”